**Szentendre Város Önkormányzat Képviselő-testületének**

**21/2018. (X.16.) önkormányzati rendelete**

**Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdésében, Magyarország helyi önkormányzatairól szóló 2011. évi CLXXXIX. tv. 53. § (1) bekezdésében kapott felhatalmazás alapján Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendeletét az alábbiak szerint módosítja:

**1. § (1) Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet (a továbbiakban R.) 3. § (1) bekezdése helyébe az alábbi rendelkezés lép:**

„3. § (1) A polgármester gondoskodik arról, hogy a település lakossága a nemzeti ünnepeket és a hagyományos városi ünnepeketméltó módon megünnepelhesse.

Ezen ünnepek a következők:

- Január első hétvégéje Újévi koncert

- Január 22. Magyar Kultúra Napja

- Február 14-ét követő vasárnap Szentendrei Hagyományőrző Nap (Balassi Bálint Emléknap)

- Március 15. Nemzeti ünnep - 1848/49-es forradalom és szabadságharc

- Május 1. Munka ünnepe

- Május utolsó vasárnapja Hősök napja

- Június 4. Nemzeti Összetartozás Napja

- Június első vasárnapja Pedagógus nap

- Június 24. Iván nap

***- Június 25. Dr. Kucsera Ferenc Városi Emléknap***

 - Július harmadik hétvégéje Ister napok

 - Augusztus 19. Szerb búcsú

 - Augusztus 20. Nemzeti ünnep - Szent István ünnepe

- Augusztus utolsó hétvégéje Szentendre éjjel-nappal nyitva

 - Október 6. Nemzeti gyásznap - Aradi vértanúk ünnepe

 - Október 23. Nemzeti ünnep - 1956-os forradalom és szabadságharc évfordulója, a Köztársaság kikiáltásának napja

 - November vége – December Adventi gyertyagyújtás

 - December 15. Dumtsa Jenő emléktábla koszorúzás

 - December 31. Új év köszöntő”

**(2) A R. 48. § (3) bekezdés helyébe az alábbi rendelkezés lép:**

„48. § (3) A Hivatal szervezetének tagozódása: iroda / kabinet, csoport, önálló referens. A Hivatal az alábbi egységekből épül fel:

* Jegyző
* Aljegyző
* Jogi Iroda
* Polgármesteri kabinet
* Ügyfélszolgálati csoport
* Önkormányzati Kommunikációs Kabinet
* Főépítészi Kabinet
* Jegyzői Kabinet
* Építéshatósági Iroda
* Önkormányzati és Szervezési Iroda
* Városfejlesztési Iroda
* **Közbiztonsági Iroda**
* Hatósági vezető
* Hatósági Iroda
* Adó Iroda
* Gazdasági vezető
* Közgazdasági Iroda
* Vagyongazdálkodási Iroda

- Informatikai Iroda”

**2. §** (1) E rendelet a kihirdetést követő napon lép hatályba és az azt követő napon hatályát veszti.

(2) A rendelet kihirdetéséről a Jegyző gondoskodik.

Szentendre, 2018. október 11.

**Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2018. október 16-án került kihirdetésre.

**dr. Gerendás Gábor**

jegyző